Eesti Anestesioloogide Selts

**EAS ÜLDKOOSOLEKU PROTOKOLL**

Pühajärve 25.01.2020

Juhatas Juri Karjagin

Protokollis Veronika Reinhard

Osalejaid 99

**Päevakord:**

1. Seltsi majandusaasta aruanne
2. Seltsi juhatuse valimiste kord
3. Seltsi liikmemaks
4. Jooksvad küsimused
5. **Päevakorrapunkt**

**Kuulati:**

Raido Paasma kandis ette Seltsi 2019 a majandustegevuse aruande. 31.12.2019 seisuga oli Seltsil vara 89369 EURi, 2019.aasta tulem oli 3644 EUR. Seltsil on 6 juriidilist liiget. Seltsi liikmete liikmemaksude tasumine on olnud hea.

**Kuulati:**

Revisjonikomisjoni poolt tegi ettekande Jaanus Ellermaa. Algdokumendid on hästi läbipaistavalt kajastatud, kulud on korrektselt kaetud, seltsi raha on hästi hoitud. Märkusi ei olnud.

**Otsustati:**

Ühehäälselt kinnitati EASi 2019.a majandusaruanne

1. **Päevakorrapunkt**

**Kuulati:**

Juri Karjagin tutvustas ideed viia järgmisel aastal toimuvad juhatuse valimised läbi hübriidmeetodil;

* Kandidaadid peavad olema esitatud seitse päeva enne valimisi ning nad peavad olema kinnitanud Seltsi sekretärile oma valmisolekut kandideerida kas kirjalikult või suuliselt.
* Juhatuse valimine toimub salajasel hääletamisel. Valija saab kasutada ühte alljärgnevatest hääletusviisidest:
	+ Elektrooniline hääletus seltsi kodulehel; hääletada saab kuni Talvelaagri alguspäevani ehk siis reede 00.00 läheb lukku. Elektrooniliselt saavad ID kaardi või mobiil-IDga seltsi kodulehel hääletada EASi liikmed, kes on seltsi sekretärile oma isikukoodi edastanud
	+ Kirjalik valimissedeliga hääletamine üldkoosolekul toimub ühes voorus valimissedelitega. Valija kirjutab eeltäidetud lehele (EAS põhikiri p 4.1\_*seltsi president valitakse juhatuse liikmeks veel teiseks volituste ajaks*) 6 juhatuse liiget ja joonib presidendi alla. Elektroonilisel hääletusel osalenu ei saa osaleda valimissedelitega hääletamisel.
	+ Kirjalik volitus hääletamisõiguseks üldkoosolekul osalevale seltsi liikmele. E-hääletusel hääletanu ei saa kohapeal hääletada enda eest, aga samas saab seda teha volikirjaga seltsi teise liikme eest.
* Hääletamistulemused saab kinnitada ainult pädev üldkogu ehk üldkogule peab olema registreeritud 30% liikmetest (füüsiliselt ja volikirjadega) sõltumata e-hääletanute arvust.

**Arutelu:**

Diskuteeriti, kas volituste arv ühele üldkoosolekul osalevale Seltsi liikmele võiks olla piiratud. 14 kohalolijat sooviks piirata, 22 arvas, et pole vaja.

**Otsustati:**

Ühe erapooletu (Lauri Kõrgvee) ning ülejäänud koosolekul osalevate hääleõiguslike liikmete poolthäälega otsustati juhatuse valimiste korda muuta vastavalt Juri Karjagini poolt ettekantule.

1. **Päevakorrapunkt**

**Kuulati**:

Kuigi Seltsi majanduslik olukord on hetkel hea, teeb juhatus ettepaneku tõsta Seltsi liikmemaksu 25 eurole aastas.

**Otsustati:**

59 poolthäälega otsustati tõsta Seltsi liikmemaks alates 2021. aastast 25 eurole aastas.

1. **Päevakorrapunkt**

Jaan Sütt tunnustas juhatust tubli töö eest.

Juri Karjagin Veronika Reinhard

juhataja protokollija

/allkirjastatud digitaalselt/ /allkirjastatud digitaalselt/